Document ID: 32004R2064

KOMISJONI MÄÄRUS (EÜ) nr 2064/2004,
30. november 2004,
millega Hispaania lipu all sõitvatel laevadel keelatakse süsisabapüük
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. oktoobri 1993. aasta määrust (EMÜ) nr 2847/93 ühise kalanduspoliitika suhtes rakendatava kontrollisüsteemi loomise kohta, (1) eriti selle artikli 21 lõiget 3,
ning arvestades järgmist:
(1)
Nõukogu 16. detsembri 2002. aasta määruses (EÜ) nr 2340/2002, millega määratakse 2004. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes, (2) kehtestatakse süsisaba 2004. aasta kvoodid.
(2)
Selleks et tagada kvootidega reguleeritavate kalavarude koguselisi piiranguid käsitlevate sätete täitmine, peab komisjon kindlaks määrama kuupäeva, millest alates loetakse kvoot liikmesriigi lipu all sõitvate laevade saakide põhjal ammendatuks.
(3)
Komisjonile edastatud teabe kohaselt on Hispaania lipu all sõitvad või Hispaanias registreeritud laevad täitnud neile 2004. aastaks määratud kvoodi süsisabapüügiks ICES V, VI, VII, XII alapiirkonnas (ühenduse veed ja veed, mis ei kuulu kolmandate riikide suveräänsete õiguste või jurisdiktsiooni alla). Hispaania on keelustanud nende varude püügi alates 3. novembrist 2004. See kuupäev tuleks ka käesolevas määruses aluseks võtta,
ON VASTU VÕTNUD KÄESOLEVA MÄÄRUSE:
Artikkel 1
Hispaania lipu all sõitvad või Hispaanias registreeritud laevad on täitnud Hispaaniale 2004. aastaks määratud kvoodi süsisabapüügiks ICES V, VI, VII, XII alapiirkonnas (ühenduse veed ja veed, mis ei kuulu kolmandate riikide suveräänsete õiguste või jurisdiktsiooni alla).
Hispaania lipu all sõitvatel või Hispaanias registreeritud laevadel on keelatud süsisabapüük ICES V, VI, VII, XII alapiirkonnas (ühenduse veed ja veed, mis ei kuulu kolmandate riikide suveräänsete õiguste või jurisdiktsiooni alla), samuti on pärast käesoleva määruse kohaldamiskuupäeva keelatud eespool nimetatud laevade püütud kõnealuste kalavarude pardal hoidmine, ümberlaadimine ja lossimine.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolevat määrust kohaldatakse alates 3. novembrist 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 30. november 2004

Labels: 8
18
6